b"\n_START_ARTICLE_\nGawaing pangsanay ng katawan\n_START_PARAGRAPH_\nAng gawaing pangsanay ng katawan o gawaing pampagsasanay na pangkatawan (Ingles: workout) ay ang tawag para sa pagsasanay o pagpapraktis ng tao sa pamamagitan ng mga nakakapagod na mga sesyon ng pagsasanay, sesyong pang-ehersisyo, sesyon ng pag-eehersisyo, o nakalaang oras para sa pag-eehersisyo ng katawan.  Isa itong paglalaan ng panahon upang magsagawa ng mga kakayanang pangkatawan o pisikal bilang paraan ng pagpapanatili ng kaangkupan at kalusugan ng katawan.  Maaari rin itong isang pagsasanay, bilang trabaho ng mga atleta o mga manlalaro ng isports, para o bago sumapit ang isang laro o palaro at mga paligsahang atletiko.  Sa madaling sabi, isa rin itong mahirap gawing praktikal na pagsusulit ng kakayahan at pagganap ng isang tao, maaari rin ng isang hayop at aparatong sinusubok.\n_START_SECTION_\nMga araw ng pagsasanay\n_START_PARAGRAPH_\nMayroong bilang ng araw na inilalaan ang isang taong nag-eehersisyo para sa mga gawaing pangsanay ng katawan.  Iminumungkahi ng Bodybuilding.com na kapag nais ng isang indibidwal na magsanay ng tatlong araw, dapat na tatlong araw itong isinasagawa.  Kung mahigit sa limang araw ang nais, dapat itong isagawa ng 5 o mas mababa lamang.\n_START_SECTION_\nLayunin ng palatuntunang pampagsasanay\n_START_PARAGRAPH_\nMay iba't ibang layuning natatamo kapag nagsasagawa ng iba't ibang uri ng mga gawaing pangsanay ng katawan.  Halimbawa nito ang pagsasanay na nakabubuo ng mga masel, isang gawain ng pagsasanay na nakakatulong sa paglulunsad ng lakas.\n_START_SECTION_\nMga uri ng palatuntunang pampagsasanay\n_START_PARAGRAPH_\nMay dalawang uri ng rutina ng gawaing pangsanay ng katawan: ang rutinaryong hinati-hati para sa partikular na bahagi ng katawan (kilala sa Ingles bilang split bodypart routine), at ang rutinaryo para sa buong katawan (kilala bilang full body routine sa Ingles).  Ang rutinaryong pinaghati-hati o pinaghiwa-hiwalay para sa partikular na bahagi ng katawan ang pinakapangkaraniwang uri ng programa ng pagsasanay ng katawan, kung kailan sinasanay ang iba't ibang mga bahagi ng katawan sa loob ng magkakahiwalay at magkakaibang mga araw.  Para naman sa rutinaryong pambuong katawan, isinasanay ang kabuuan ng katawan sa bawat araw ng pagsasanay."